PLANET เด้งแรง 8% หลังชนะประกวดราคา “เน็ตโซนซี” กสทช.มูลค่า 2 พันลบ.
PLANET เด้งแรง 8% หลังชนะประกวดราคา "เน็ตโซนซี" กสทช.มูลค่า 2 พันลบ. โดย ณ เวลา 10.18 น. อยู่ที่ระดับ 1.53 บาท บวก 0.12 บาท หรือ 8.51% สูงสุดที่ระดับ 1.53 บาท ต่ำสุดที่ระดับ 1.41 บาท มูลค่าการซื้อขาย 4.9 หมื่นบาท
26 ธ.ค. 2561

ผู้สื่อข่าวรายงานว่า ราคาหุ้น บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET ณ เวลา 10.18 น. อยู่ที่ระดับ 1.53 บาท บวก 0.12 บาท หรือ 8.51% สูงสุดที่ระดับ 1.53 บาท ต่ำสุดที่ระดับ 1.41 บาท มูลค่าการซื้อขาย 4.9 หมื่นบาท

ทั้งนี้ ราคาหุ้น PLANET ปรับตัวขึ้นแรงวันนี้ รับข่าวชนะการประกวดราคาโครงการอินเทอร์เน็ตความเร็วสูงในพื้นที่ห่างไกล (Zone C) กลุ่มที่ 2 ภาคเหนือ 2 จาก สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. มูลค่างานทั้งสิ้น 1,998 ล้านบาท โดยคาดว่าจะได้มีการลงนามสัญญาจ้างในเดือนมกราคม 2562 มีกำหนดแล้วเสร็จภายใน 5 ปี 360 วัน นับจากวันลงนามในสัญญา